CELEX: 52021PC0472
Language: fi
Date: 2021-08-12
Title: Ehdotus NEUVOSTON PÄÄTÖS Schengenin tietojärjestelmää koskevien Schengenin säännöstön määräysten soveltamisesta Kyproksen tasavallassa

EUROOPAN KOMISSIO
            Bryssel 12.8.2021
            COM(2021) 472 final
            2021/0266(NLE)
            Ehdotus
            NEUVOSTON PÄÄTÖS 
            Schengenin tietojärjestelmää koskevien Schengenin säännöstön määräysten soveltamisesta Kyproksen tasavallassa
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Vuoden 2003 liittymisasiakirjan
                  1
                3 artiklan 1 ja 2 kohdan mukaisesti tiettyjä Schengenin säännöstön määräyksiä sovelletaan Kyproksella jo liittymispäivästä lähtien, kun taas toisia määräyksiä sovelletaan ainoastaan neuvoston tätä tarkoittavan päätöksen nojalla sen jälkeen kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet. Tämä varmistus tehdään Schengenin arviointimenettelyjen mukaisesti. 
            
            
               Schengenin arviointimenettelyistä säädetään arviointi- ja valvontamekanismin perustamisesta Schengenin säännöstön soveltamisen varmistamista varten annetussa neuvoston asetuksessa (EU) N:o 1053/2013
                  2
               . Kypros ilmoitti 28. toukokuuta 2019 olevansa halukas ja sitoutunut soveltamaan Schengenin säännöstön kaikkia osia ja osallistumaan Schengen-arviointeihin siinä määrin kuin mahdollista ottaen huomioon Kyproksen erityisolosuhteet sellaisina kuin ne on tunnustettu vuoden 2003 liittymisasiakirjan pöytäkirjassa N:o 10. Komissio muutti 15. lokakuuta 2019 vuotuisia
                  3
                ja monivuotisia
                  4
                arviointiohjelmia neuvoston asetuksen (EU) N:o 1053/2013 mukaisesti sisällyttämällä niihin Kyproksen arvioinnin vuosina 2019 ja 2020. Kyproksen Schengen-arviointien maantieteellisessä laajuudessa otetaan huomioon Kyproksen erityisolosuhteet.
            
            
               Schengenin tietojärjestelmän arviointi voidaan toteuttaa vasta kun järjestelmä on otettu käyttöön Kyproksella. Sen vuoksi on tarpeen, että neuvosto antaa päätöksen, jonka mukaan Schengenin tietojärjestelmää koskevia Schengenin säännöstön määräyksiä aletaan soveltaa Kyproksella. 
            
            
               Neuvosto voi antaa tällaisen päätöksen vasta kun Kypros on toteuttanut tekniset ja oikeudelliset järjestelyt, jotka tarvitaan Schengenin tietojärjestelmän tietojen käsittelemiseksi ja lisätietojen vaihtamiseksi. Myös tietosuojan on kuuluttava järjestelyjen piiriin. Niinpä Kyproksella tehtiin Schengen-arviointi tietosuojan tason varmistamiseksi marraskuussa 2019. Sen jälkeen kun Schengenin komitea
                  5
                oli antanut myönteisen lausuntonsa 5. marraskuuta 2020, komission täytäntöönpanopäätöksellä
                  6
                hyväksyttiin arviointikertomus, jossa vahvistettiin, että tietosuojan taso oli hyväksyttävä. 
            
            
               Samaan aikaan kenttäryhmät ovat tehneet Kyprokselle Schengen-arviointikäyntejä, jotka koskevat muita Schengenin säännöstön aloja, erityisesti palauttamista (marraskuussa 2020), poliisiyhteistyötä (helmikuussa 2021) ja ulkorajoja (helmikuussa 2021).
            
            
               Lisäksi toisen sukupolven Schengenin tietojärjestelmän neuvoa-antava ryhmä
                  7
                vahvisti 3. joulukuuta 2020, että Kyproksen kansallinen järjestelmä oli teknisesti valmis integroitavaksi Schengenin tietojärjestelmään ja että Kyproksen järjestelmä soveltui käyttötarkoitukseensa. Ryhmän lausunto perustui vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston laatiman testauksia koskevan tiivistelmäraportin (2020-377) tuloksiin. 
            
            
               Näin ollen neuvosto voi vahvistaa päivämäärän, josta alkaen Schengenin tietojärjestelmää koskevia Schengenin säännöstön määräyksiä sovelletaan Kyproksella. Tämän päätöksen voimaantulon myötä Schengenin tietojärjestelmän tietoja olisi voitava siirtää Kyprokselle. Komission olisi kyseisten tietojen käytön perusteella kyettävä varmistamaan Schengenin arviointimenettelyjen mukaisesti, että Schengenin tietojärjestelmää koskevia säännöksiä sovelletaan oikein Kyproksella.
            
            
               Schengenin tietojärjestelmän käyttöön Kyproksella kohdistuu tiettyjä rajoituksia siihen asti kun neuvosto on antanut päätöksen, jonka mukaan Schengenin säännöstöä sovelletaan Kyproksella täysimääräisesti ja tarkastukset sisärajoilla poistetaan. Tällainen päätös annetaan vasta kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet Kyproksella liittymisasiakirjan 3 artiklan 2 kohdan mukaisesti. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämän ehdotuksen tarkoituksena on saattaa voimaan Schengenin tietojärjestelmää koskevat säännökset Kyproksella.
               
            
            
               •Yhdenmukaisuus unionin muiden politiikkojen kanssa
            
            
               
                  Tällä ehdotuksella on yhtymäkohtia Schengenin säännöstön tietosuojaa ja poliisiyhteistyötä koskeviin määräyksiin. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Vuoden 2003 liittymisasiakirjan 3 artiklan 2 kohta. 
            
            
                •Toissijaisuusperiaate (jaetun toimivallan osalta) 
            
         
         
            
               Vuoden 2003 liittymisasiakirjan 3 artiklan 2 kohdan mukaan Schengenin säännöstön määräyksiä, joita ei tarkoiteta saman artiklan 1 kohdassa, sovelletaan Kyproksella ainoastaan neuvoston asiasta tekemän päätöksen nojalla.
            
            
               •Suhteellisuusperiaate
            
            
               Neuvoston asetuksen (EU) N:o 1053/2013 15 artiklan 2 kohta kuvastaa neuvoston erityistä toimivaltaa vapauden, turvallisuuden ja oikeuden aluetta koskevien unionin politiikkojen täytäntöönpanon vastavuoroisessa arvioinnissa.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               Jäsenvaltiot antoivat tietosuojaa koskevasta arviointikertomuksesta myönteisen lausunnon Schengen-komiteassa 9. heinäkuuta 2020 neuvoston asetuksen (EU) N:o 1053/2013 14 artiklan 5 kohdan ja 21 artiklan 2 kohdan mukaisesti. Arviointikertomus hyväksyttiin 5. marraskuuta 2020.
            
            
               •Asiantuntijatiedon keruu ja käyttö
            
            
               
                  Ei sovelleta.
               
            
            
               •Vaikutustenarviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Schengen-arvioinnissa kiinnitetään huomiota perusoikeuksien suojeluun Schengenin säännöstön soveltamisen yhteydessä.
               
            
            
               4.TALOUSARVIOVAIKUTUKSET
            
            
               
                  Ei sovelleta.
               
            
            
               5.LISÄTIEDOT
            
            
               Ei sovelleta.
            
         
         
            
               2021/0266 (NLE)
            
            
               Ehdotus
            
            
               NEUVOSTON PÄÄTÖS
            
            
               Schengenin tietojärjestelmää koskevien Schengenin säännöstön määräysten soveltamisesta Kyproksen tasavallassa
            
            
               EUROOPAN UNIONIN NEUVOSTO, joka
            
            
               ottaa huomioon vuoden 2003 liittymisasiakirjan ja erityisesti sen 3 artiklan 2 kohdan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon
                  8
               , 
            
            
               sekä katsoo seuraavaa:
            
            
               (1)Vuoden 2003 liittymisasiakirjan 3 artiklan 2 kohdan mukaan Schengenin säännöstön määräyksiä, joita ei tarkoiteta kyseisen liittymisasiakirjan 3 artiklan 1 kohdassa, sovelletaan Kyproksella asiaa koskevan neuvoston päätöksen nojalla vasta sen jälkeen, kun sovellettavien Schengenin arviointimenettelyjen mukaisesti on varmistettu, että tarvittavat edellytykset asianomaisen säännöstön kaikkien osien soveltamiseksi ovat täyttyneet Kyproksella, mukaan lukien kaikkien Schengen-sääntöjen tehokas soveltaminen sovittujen yhteisten vaatimusten mukaisesti ja perusperiaatteita noudattaen. 
            
            
               (2)Sovellettavat Schengenin arviointimenettelyt määritellään neuvoston asetuksessa (EU) N:o 1053/2013
                  9
               . Tällaisessa arvioinnissa on kuitenkin otettava huomioon Kyproksen erityisolosuhteet, sellaisina kuin ne on tunnustettu vuoden 2003 liittymisasiakirjan pöytäkirjassa N:o 10. Lisäksi Kypros vahvisti valmiutta koskevassa ilmoituksessaan sitoutumisensa osallistua arvioinnin jälkeen säännöllisiin Schengen-arviointeihin niiden Schengenin säännöstön näkökohtien osalta, jotka neuvosto on ottanut käyttöön kyseiseen ajankohtaan mennessä.
            
            
               (3)Tietosuojaa koskeva Schengen-arviointi suoritettiin Kyproksella marraskuussa 2019. Arviointikertomuksessa, jonka komissio hyväksyi täytäntöönpanopäätöksellä C(2020)8150 7 päivänä lokakuuta 2013 annetun asetuksen (EU) N:o 1053/2013 14 artiklan 5 kohdan mukaisesti, vahvistettiin, että tarvittavat edellytykset tietosuojaa koskevan Schengenin säännöstön soveltamiseksi ovat täyttyneet Kyproksella. 
            
            
               (4)Komission täytäntöönpanopäätöksen (EU) 2015/450
                  10
                1 artiklan 1 kohdan mukaisesti on varmistettu, että Kyproksen kansallinen järjestelmä on teknisesti valmis integroitavaksi Schengenin tietojärjestelmään.
            
            
               (5)Koska Kypros on näin ollen toteuttanut tarvittavat tekniset ja oikeudelliset järjestelyt Schengenin tietojärjestelmän tietojen käsittelemiseksi ja lisätietojen vaihtamiseksi, neuvosto voi nyt vahvistaa päivämäärän, josta alkaen Schengenin tietojärjestelmää koskevaa Schengenin säännöstöä sovelletaan Kyproksella.
            
            
               (6)Tämän päätöksen myötä Schengenin tietojärjestelmän tietoja olisi voitava siirtää Kyprokselle. Komission olisi kyseisten tietojen konkreettisen käytön perusteella kyettävä varmistamaan, että Schengenin tietojärjestelmää koskevia Schengenin säännöstön määräyksiä sovelletaan oikein Kyproksella. Kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet Kyproksella, neuvoston olisi päätettävä tarkastusten poistamisesta sisärajoilla.
            
            
               (7)Olisi annettava erillinen neuvoston päätös, jolla vahvistetaan päivämäärä sisärajatarkastusten poistamiseksi Kyproksen rajoilla. Schengenin tietojärjestelmän käyttöä Kyproksella olisi tietyiltä osin rajoitettava kyseisessä päätöksessä vahvistettuun päivämäärään asti.
            
            
               (8)Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen
                  11
                ja jotka kuuluvat neuvoston päätöksen 1999/437/EY
                  12
                1 artiklan G kohdassa tarkoitettuun alaan.
            
            
               (9)Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen
                  13
                ja jotka kuuluvat päätöksen 1999/437/EY 1 artiklan G kohdassa, luettuna yhdessä neuvoston päätöksen 2008/146/EY
                  14
                3 artiklan ja neuvoston päätöksen 2008/149/YOS
                  15
                3 artiklan kanssa, tarkoitettuun alaan.
            
            
               (10)Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen 
                  16
                ja jotka kuuluvat neuvoston päätöksen 1999/437/EY 1 artiklan G kohdassa, luettuna yhdessä neuvoston päätöksen 2011/349/EU
                  17
                3 artiklan ja neuvoston päätöksen 2011/350/EU
                  18
                3 artiklan kanssa, tarkoitettuun alaan,
            
            
               ON HYVÄKSYNYT TÄMÄN PÄÄTÖKSEN: 
            
         
         
            
               1 artikla
            
            
               1.Schengenin tietojärjestelmää koskevia liitteessä tarkoitettuja Schengenin säännöstön määräyksiä sovelletaan tässä artiklassa säädetyin edellytyksin [... päivästä ...kuuta ...]* [neuvosto vahvistaa päivämäärän] Kyproksen tasavallassa sen suhteissa
            
            
               a)Belgian kuningaskuntaan, Bulgarian tasavaltaan, Kroatian tasavaltaan, Tšekin tasavaltaan, Tanskan kuningaskuntaan, Saksan liittotasavaltaan, Viron tasavaltaan, Helleenien tasavaltaan, Espanjan kuningaskuntaan, Ranskan tasavaltaan, Italian tasavaltaan, Latvian tasavaltaan, Liettuan tasavaltaan, Luxemburgin suurherttuakuntaan, Unkariin, Maltan tasavaltaan, Alankomaiden kuningaskuntaan, Itävallan tasavaltaan, Puolan tasavaltaan, Portugalin tasavaltaan, Romaniaan, Slovenian tasavaltaan, Slovakian tasavaltaan, Suomen tasavaltaan ja Ruotsin kuningaskuntaan;
            
            
               b)Irlantiin neuvoston päätöksessä 2007/533/YOS
                  19
                tarkoitettujen säännösten osalta;
            
            
               c)Islannin tasavaltaan, Norjan kuningaskuntaan, Sveitsin valaliittoon ja Liechtensteinin ruhtinaskuntaan.
            
            
               2.Seuraavat kuulutukset, lisätiedot ja täydentävät tiedot voidaan asettaa Kyproksen saataville [... päivästä ...kuuta ...]* [neuvosto vahvistaa päivämäärän] päätöksen 2007/533/YOS ja Euroopan parlamentin ja neuvoston asetuksen (EY) N:o 1987/2006
                  20
                mukaisesti:
            
            
               a)mainitun päätöksen 3 artiklan 1 kohdan a alakohdassa ja mainitun asetuksen 3 artiklan a alakohdassa määritellyt kuulutukset;
            
            
               b)mainitun päätöksen 3 artiklan 1 kohdan b ja c alakohdassa ja mainitun asetuksen 3 artiklan b ja c alakohdassa määritellyt kyseisiin kuulutuksiin liittyvät lisätiedot ja täydentävät tiedot.
            
            
               3.Kyproksen on [... päivästä ...kuuta ...]* [neuvosto vahvistaa päivämäärän] kyettävä tallentamaan kuulutuksia ja täydentäviä tietoja Schengenin tietojärjestelmään, käyttämään Schengenin tietojärjestelmän tietoja ja vaihtamaan lisätietoja, jollei 4 kohdan säännöksistä muuta johdu.
            
            
               4.Siihen saakka, kun sisärajatarkastukset Kyproksen rajoilla poistetaan,
            
            
               a)Kypros ei ole velvollinen epäämään maahantuloa tai maassa oleskelua sellaisilta kolmansien maiden kansalaisilta, joista toinen jäsenvaltio on tehnyt kuulutuksen maahantulon tai maassa oleskelun epäämiseksi asetuksen (EY) N:o 1987/2006 24 artiklan mukaisesti;
            
            
               b)Kyproksen on pidättäydyttävä tallentamasta kuulutuksia ja täydentäviä tietoja Schengenin tietojärjestelmään sekä vaihtamasta lisätietoja kolmansien maiden kansalaisista näiden maahantulon tai maassa oleskelun epäämiseksi asetuksen (EY) N:o 1987/2006 24 artiklan mukaisesti.
            
            
               2 artikla
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               3 artikla
            
            
               Tämä päätös on osoitettu jäsenvaltioille perussopimusten mukaisesti.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 236, 23.9.2003, s. 33.
               
               
                  
                     (2)
                  
                        EUVL L 295, 6.11.2013, s. 27.
               
               
                  
                     (3)
                  
                        C (2019) 7326.
               
               
                  
                     (4)
                  
                        C (2019) 7278.
               
               
                  
                     (5)
                  
                        Neuvoston asetuksen (EU) N:o 1053/2013 21 artiklalla perustettu komitea.
               
               
                  
                     (6)
                  
                        C (2020) 8150.
               
               
                  
                     (7)
                  
                        Toisen sukupolven Schengenin tietojärjestelmän neuvoa-antava ryhmä perustettiin antamaan toisen sukupolven Schengenin tietojärjestelmän keskusjärjestelmää koskevaa asiantuntijatietoa vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston (eu-LISA) hallintoneuvostolle. Neuvoa-antavassa ryhmässä ovat edustettuina jäsenvaltiot ja komissio. Neuvoa-antavien ryhmien toimintaa ja yhteistyötä koskevat menettelyt on vahvistettu hallintoneuvoston hyväksymässä eu-LISAn työjärjestyksessä.
               
               
                  
                     (8)
                  
                        EUVL C [xx], s [XX].
               
               
                  
                     (9)
                  
                        Neuvoston asetus (EU) N:o 1053/2013, annettu 7 päivänä lokakuuta 2013, arviointi- ja valvontamekanismin perustamisesta Schengenin säännöstön soveltamisen varmistamista varten ja toimeenpanevan komitean 16 päivänä syyskuuta 1998 pysyvän Schengenin arviointi- ja soveltamiskomitean perustamisesta tekemän päätöksen kumoamisesta (EUVL L 295, 6.11.2013, s. 27).
               
               
                  
                     (10)
                  
                        Komission täytäntöönpanopäätös (EU) 2015/450, annettu 16 päivänä maaliskuuta 2015, toisen sukupolven Schengenin tietojärjestelmään (SIS II) integroituvia jäsenvaltioita tai siihen suoraan liittyviä kansallisia järjestelmiä huomattavasti muuttavia jäsenvaltioita koskevista testausvaatimuksista (EUVL L 74, 18.3.2015, s. 31).
               
               
                  
                     (11)
                  
                        EYVL L 176, 10.7.1999, s. 36.
               
               
                  
                     (12)
                  
                        Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
               
               
                  
                     (13)
                  
                        EUVL L 53, 27.2.2008, s. 52.
               
               
                  
                     (14)
                  
                        Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
               
               
                  
                     (15)
                  
                        Neuvoston päätös 2008/149/YOS, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan unionin puolesta (EUVL L 53, 27.2.2008, s. 50).
               
               
                  
                     (16)
                  
                        EUVL L 160, 18.6.2011, s. 21.
               
               
                  
                     (17)
                  
                        Neuvoston päätös 2011/349/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, erityisesti rikosasioita koskevan oikeudellisen yhteistyön ja poliisiyhteistyön osalta (EUVL L 160, 18.6.2011, s. 1).
               
               
                  
                     (18)
                  
                        Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
               
               
                  
                     (19)
                  
                        Neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 205, 7.8.2007, s. 63).
               
               
                  
                     (20)
                  
                        Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4).
               
            
      
    ---documentbreak--- 
      
         
               EUROOPAN KOMISSIO
            Bryssel 12.8.2021
            COM(2021) 472 final
            LIITE 
            ehdotukseen
            neuvoston päätökseksi
            Schengenin tietojärjestelmää koskevien Schengenin säännöstön määräysten soveltamisesta Kyproksen tasavallassa
            
               
         
         
            
               LIITE
            
            
               Luettelo 1 artiklan 1 kohdassa tarkoitetuista Schengenin tietojärjestelmää koskevista Schengenin säännöstön määräyksistä
            
            
               1.Euroopan parlamentin ja neuvoston asetus (EY) N:o 1986/2006
                  1
               , annettu 20 päivänä joulukuuta 2006, ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyn sallimisesta toisen sukupolven Schengenin tietojärjestelmään (SIS II),
            
            
               2.Euroopan parlamentin ja neuvoston asetus (EY) N:o 1987/2006
                  2
               , annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä,
            
            
               3.neuvoston päätös 2007/533/YOS
                  3
               , tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä. 
            
         
         
            
                  
                     (1)
                  
                        EUVL L 381, 28.12.2006, s. 1.
               
               
                  
                     (2)
                  
                        EUVL L 381, 28.12.2006, s. 4.
               
               
                  
                     (3)
                  
                        EUVL L 205, 7.8.2007, s. 63.